text: Меглена Кунева с първа официална среща в Плевен след регистрирането на партията | infoPleven - новини от Плевен
  Начало / Политика / Меглена Кунева с първа официална среща в Плевен след регистрирането на партията
  Меглена Кунева с първа официална среща в Плевен след регистрирането на партията
  Антоанета Костова 19.07.2012 04:36
  Лидерът на новоучредената политическа партия "Движение България на гражданите" Меглена Кунева организира среща с гражданите на Плевен на 25 юли, само няколко дни след като в съда бяха внесени документи за регистрацията на партията. Срещата ще се проведе в зала "Плевен" на областната администрация от 18 часа. Преди това Меглена Кунева ще се срещне с журналисти.
  Очаква се на тази среща да бъдат легитимирани основните фигури на новата партия за Плевенска област, както и да станат ясни кои ще са последователите им.
  Ще припомним, че бившият кмет Найден Зеленогорски беше избран в Националния съвет на новата политическа формация, след като напусна СДС и се присъедини към Кунева. Очакванията са той да оглави местната структура на "Движение България на гражданите", след като самата Меглена Кунева заяви в интервю за национална медия, че винаги е харесвала и уважавала Найден Зеленогорски и че неговото политическо поведение е модел за партията й. "Няма да позволя никой да погребва политици като Найден Зеленогорски", категорична е тя.